**MOLITVA NA PRSTE**

**MOLITVA JE DISANJE DUŠE. PAPA FRANJO NAUČIO NAS JE JEDNOSTAVNU MOLITVU S 5 PRSTIJU.**

Kada sklopite ruke, palac je najbliže vama. Zato molitvu započnite moleći za svoje najbliže. To su osobe kojih ćete se najlakše sjetiti.

Sljedeći prst je kažiprst. Molite za one koji poučavaju – učitelje, liječnike i svećenike. Oni trebaju potporu kako bi drugima pokazali put.

Zatim slijedi najviši prst. Podsjeća nas na ljude koji su na vlasti. Molite za predsjednika, za saborske zastupnike i upravitelje… Trebaju Boga da ih vodi jer je u njihovim rukama sudbina naše zemlje.

Četvrti prst, prstenjak, obično je najslabiji. To može potvrditi svaki učitelj klavira. On nas podsjeća da molimo za najslabije koji su bolesni ili imaju mnogo problema. Trebaju tvoje molitve danju i noću. Prstenjak nas poziva da molimo i za bračne parove.

Zadnji je mali prst. On vas podsjeća koliko ste mali u odnosu na Boga. Mali prst podsjeća te da moliš za samoga sebe.

Daj Bogu 5!

Razgovarajte sa svojim Ocem.

On želi čuti ono što vam je na srcu. U molitvi nisu važne naše riječi… Važno je stanje našega srca.